
Aseiniad ECAD7004 - Astudiaethau Proffesiynol ac Addysgegol: Ymchwilio i’r Dysgu: beth, sut a pham rydw i’n addysgu?

Teitl fy mhrosiect - Beth yw effaith cynllun gosod y dosbarth ar ymgysylltiad disgyblion blwyddyn 8 mewn gwersi dyniaethau.

Targedau - 
1. Defnyddia'r y templed cyflwyno aseiniad (ar gael ar Moodle - gweler canllawiau ar https://www.youtube.com/watch?v=qCr9vFmqHFU ) gan nodi dy dargedau o’r aseiniad blaenorol a sut rwyt ti wedi mynd i’r afael â’r rhain o fewn yr aseiniad hwn.

2. Manteisia ar bob cyfle i gyfrannu at ddatblygu elfennau o'r CDY yn ystod dy flwyddyn ANG ac i wneud cysylltiadau naturiol rhwng dy arfer a'r safonau proffesiynol.




Cyfryf geiriau – 4710













Cyd-destun Ymchwil – 
Y cwestiwn rwyf am ymchwilio ynddo yw ‘beth yw effaith cynllun gosod y dosbarth ar ymgysylltiad disgyblion blwyddyn 8 mewn gwersi dyniaethau.’ Yn nhirwedd ddeinamig addysg uwchradd, mae cynllun gosod ystafelloedd dosbarth yn chwarae rhan hanfodol wrth lunio lefelau ymgysylltu a phrofiadau dysgu disgyblion. Nod y prosiect ymchwil hwn yw archwilio’r berthynas amlochrog rhwng cynllun gosod yr ystafell ddosbarth ac ymgysylltiad disgyblion o fewn gwersi dyniaethau blwyddyn 8. Rwyf wedi llunio nodau’r gweithgarwch ymchwil ar ffurf cwestiynau er mwyn ceisio ateb fy nghwestiwn:

1. A yw’r disgyblion yn teimlo'n gyfforddus ac yn ymddiddori yn yr amgylchedd dysgu, neu a ydynt yn wynebu heriau oherwydd y cynllun?
2. A yw athrawon wedi rhoi unrhyw addasiadau i'r gosodiad dosbarth yn seiliedig ar eu harsylwadau a'u profiadau?
3. Oes cydberthynas rhwng cynllun gosod yr ystafell ddosbarth a pherfformiad academaidd mewn gwersi dyniaethau blwyddyn 8?

Dechreuodd fy niddordeb yn y pwnc yma pan roeddwn yn gwneud ein cyfnod cyfnewid. Es i, i ysgol gynradd ac roeddwn yn chwilfrydig i weld y gwahaniaeth yn y ffordd mae blwyddyn 6 a 7 yn dysgu. Yn yr ysgol gynradd roedd pob dosbarth wedi ei osod yn grwpiau, rhai gyda’r grwpiau wedi’u sefydlu ar allu. Ond yn yr uwchradd roedd rhan fwyaf o’r dosbarthiadau yn rhesi. Meddyliais a ydy’r newid yma yn effeithio sut mae’r plant yn dysgu. Rheswm arall wnes i ddatblygu diddordeb yn y pwnc yma yw oherwydd awgryma McCroskey & McVetta (1978) bod cyfathrebu da sy’n digwydd yn y dosbarth yn rhannol o drefniant eistedd disgyblion. Canfuwyd bod rhai trefniadau eistedd yn gallu dylanwadu ar ddeinameg cyfathrebu yn yr ystafell ddosbarth. Er enghraifft, mae trefniadau eistedd sy'n hwyluso rhyngweithio wyneb i wyneb yn tueddu i hyrwyddo mwy o gyfathrebu a chydweithio. Felly mae gennym ddiddordeb mawr i weld beth allwn wneud yn unol â’r Cwricwlwm i Gymru sydd wedi’i gynllunio i gefnogi pobl ifanc i ddatblygu’r sgiliau sydd eu hangen arnynt i wneud y gorau o fywyd (Llywodraeth Cymru, 2020).

Byddaf yn cyfeirio at yr ysgol fel ysgol A trwy gydol y traethawd er mwyn dilyn canllawiau anhysbysrwydd BERA (2018). Lleoli’r ysgol A uwchradd Cymraeg yn Ne-orllewin Cymru gydag 1,491 o ddisgyblion ar y gofrestr (Estyn, 2022). Mae 6 disgybl yn y dosbarth gydag anghenion dysgu ychwanegol. Mae un disgybl yn cael 25 awr o gefnogaeth gan gynorthwyydd sy’n eistedd ar bwys nhw trwy gydol y wers, ar yr un bwrdd yw disgybl arall sydd ag anghenion ychwanegol sydd hefyd yn cael cymorth o’r cynorthwyydd. Felly, gwelwn fod gosod yr ystafell dosbarth wedi ei sefydlu yn barod gyda’r rhain mewn ffocws i wneud yn siŵr rydyn yn eistedd ar bwys ei gilydd i gael y cymorth, er nid ydynt yn eistedd o fewn grŵp ond yn lle yn rhes.


Trosolwg o lenyddiaeth berthnasol – 
Nod fy ymchwil yw mynd i’r afael â bwlch yn y llenyddiaeth drwy ymchwilio i’r effaith benodol y mae cynllun yr ystafell ddosbarth yn ei chael ar ymgysylltiad disgyblion. Er bod astudiaethau presennol wedi archwilio’r berthynas rhwng cynllun gosod ystafelloedd dosbarth ac ymddygiad disgyblion, efallai mai cyfyngedig yw’r ymchwil sy’n canolbwyntio’n benodol ar anghenion ac ymatebion unigryw dysgwyr blwyddyn 8. 
Arweiniodd y llenyddiaeth o lunio fy nghwestiwn ymchwil trwy amlygu dylanwad sylweddol amgylchedd yr ystafell ddosbarth ar ymddygiad a chanlyniadau dysgu disgyblion. Ystyrir McCroskey & McVetta (1978) nid ond math o gyfathrebu ond hefyd faint o gyfathrebu sy’n digwydd yn yr ystafell dosbarth yn dibynnu rhannol ar drefniant eistedd disgyblion. Mae Rands & Gansemer-Topf (2018) yn cyfeirio at gynllun gosod ystafell dosbarth fel ‘addysgeg adeiledig’, dywed “Given the premise that built environments enable and constrain certain modes of social action and interaction, educational structures embody curricula and values by design” (Rands & Gansemer-Topf, 2018, tud.27). Ategir Barrett et al., (2013) mae cynllun gosod ystafell dosbarth yn dylanwadu ar ymgysylltiad dysgwyr oherwydd mae’n effeithio ar eu gallu i ryngweithio â chyfoedion ac athrawon. Mae’n ystyried bod trefniadau eistedd hyblyg a mannau cyfforddus wedi'u goleuo'n dda yn achosi lefelau uwch o ymgysylltu a chyfranogiad.
Gellir ei gydnabod bod ysgolion uwchradd wedi’u cynllunio ystafell dosbarth i gael trefniant rhesi syth traddodiadol sy'n dal ei ddominyddu heddiw (McCroskey & McVetta, 1978). Yn gyffredinol os trafodir cynllun gosod ystafell dosbarth, mae bron bob amser rhywun yn mynd yn erbyn y trefniant traddodiadol fel rhywbeth llai dymunol na dewisiadau eraill (McCroskey & McVetta, 1978). Cytunir, Wannarka & Ruhl (2008) mae eistedd mewn rhesi yn gwneud rhyngweithio rhwng cyfoedion yn anghyfleus ond mae'r athrawon yn gallu gweld y sefydliad hwn yn well i leihau ymddygiad aflonyddgar. Yn ychwanegol i hyn, canfuwyd bod dysgwyr yn y rhes flaen yn ennill y graddau uchaf.
Er hyn, dadleuodd Hurt et al., (1978) bod gwahanol gynlluniau gosod ystafell dosbarth yn gallu dibynnu ar y math o gyfathrebu dymunol yn yr ystafell ddosbarth. Maent yn awgrymu os mai pwrpas y wers yw adrodd gwybodaeth, mae'n debyg mai'r trefniant traddodiadol sydd orau oherwydd mae'r prif ryngweithio yn yr ystafell ddosbarth yn canolbwyntio ar yr athro. Ond os oedd pwrpas y wers oedd gweithio gydag eraill a chyfathrebu wedyn efallai bydd trefni byrddau mewn i grwpiau’n gwell. 
Yn ymchwiliad Rae & Sands (2013) newidiodd byrddau i sawl rhes fer, tra bod byrddau eraill wedi'u grwpio mewn clystyrau bach. Rhoddodd hyn gyfle i'r rhai disgyblion a deimlai eu bod yn gweithio orau mewn grŵp i wneud hynny, tra bod y rhai a oedd yn teimlo'n anghyfforddus yn cael y cyfle i weithio ar ben eu hunain. Creodd hyn ystafell ddosbarth anffurfiol lle gellid lleihau pryder dysgwyr a chaniatáu i lefel y cyfathrebu yn y dosbarth gynyddu. Roedd ymgysylltiad yn amlwg yn uwch yn dilyn y datblygiadau arloesol hyn. Mae’n amlwg bod potensial i ddeall a newid cynllun gosod ystafell ddosbarth i fod yn gatalydd mewn prosesau o wella addysg. Mae Rands & Gansemer-Topf (2018) yn cefnogi canfyddiadau Rae & Sands (2013) gan fod nhw hefyd wedi gwneud ymchwil ble arbrofodd gydag ystafell dosbarth ble defnyddiasant nhw “…the entire room. I don't want them sitting. I love the space to be able to push chairs out...and just, the use of space” (Rands & Gansemer-Topf, 2018, tud.20). Wrth ganiatáu iddynt symud yn rhydd o gwmpas yr ystafell byddent wedi helpu dysgwyr i ddeall cysyniad ar lefel ddyfnach trwy ymgysylltu â'u corff yn ogystal â'u meddwl.
Nododd McCroskey & McVetta (1978) gall trefniant mae’r disgyblion yn anghytuno gyda chodi rhwystr diangen, o bosibl un a fydd yn atal dysgu. Cytunwyd Donaldson (2015) sy’n hyrwyddo’r pa mor bwysig yw pwysigrwydd adlewyrchu delfrydau ac ethos y cwricwlwm newydd yn y dulliau data ac felly, bod lleisiau plant yn cael eu clywed ym mhob agwedd ar addysg. Felly, gall canfyddiad dysgwyr o'r amgylchedd dysgu ddylanwadu ar sut mae disgyblion yn dysgu (Entwistle, 1991).
Er enghraifft, mae cynlluniau hyblyg ystafelloedd dosbarth cynradd yn annog cyfranogiad gweithredol a rhyngweithio cymdeithasol, sydd â chreadigrwydd, sgiliau datrys problemau, a pherfformiad academaidd cyffredinol disgyblion fel pwysigrwydd blaenorol (Barrett et al., 2013). Mewn cyferbyniad, mae ystafelloedd dosbarth uwchradd fel arfer yn cynnwys cynlluniau mwy strwythuredig, yn aml gyda rhesi o ddesgiau yn wynebu'r athro. Gall effaith y cynlluniau hyn ar ddysgu plant fod yn ddwys. Er bod cynlluniau ystafelloedd dosbarth cynradd yn annog rhyngweithio cymdeithasol, gall trefniadau rhy anhyblyg yn y naill leoliad neu'r llall lesteirio ymgysylltiad disgyblion a rhwystro arddulliau dysgu amrywiol. Felly, mae deall ac addasu cynlluniau ystafelloedd dosbarth i weddu i anghenion datblygiadol dysgwyr yn hanfodol ar gyfer optimeiddio canlyniadau dysgu ar draws gwahanol gyfnodau addysgol.

Trafodaeth y dyluniad ymchwil: Astudiaeth Achos – 
Mae astudiaeth achos yn archwiliad o ddigwyddiad gan bwysleisio’r elfen o gyd-destun bywyd go iawn (Tight, 2010). Yn debyg, diffinnir Yin (2018) astudiaeth achos fel dull ymchwil a ddefnyddir i ymchwilio eto yn benodol o fewn ei gyd-destun bywyd go iawn, gan ganolbwyntio fel arfer ar unigolyn, grŵp, sefydliad neu ddigwyddiad penodol. Mae’n cynnwys archwiliad manwl o’r pwnc, gan ddefnyddio dulliau arfaethedig fel cyfweliadau, arsylwadau, dogfennau i ddarparu dealltwriaeth gynhwysfawr o’r achos (Yin, 2018). Yn fy astudiaeth achos y cyfranogwyr presennol bydd y disgyblion â’r athrawon o fewn y dosbarth, a’r staff sy’n ymwneud ag asesu’r rhaglen. Adnabyddir Thomas (2021) bod dwy ran o astudiaeth achos, y pwnc sef yn achos fi, yr holl ddisgyblion blwyddyn 8 yn y dosbarth, a’r gwrthrych bydd effaith cynllun gosod ystafell ar ymgysylltiad disgyblion. 
O ystyried cyfyngiadau’r amserlen TAR ac amserlen ysgol A, mae’n amlwg nid oes digon o amser wedi’i neilltuo ar gyfer cynnal y prosiect ymchwil ac felly gallu cael ei adnabod fel gwendid i’r ymchwil. Cydnabyddir yr angen am ddigon o amser i sicrhau ansawdd da i’r ymchwil.
Un o brif gryfderau’r dull astudiaeth achos yw ei allu i gynnig ymchwil ddwfn i un achos, o hyn gall ymchwilwyr ddarganfod patrymau cynnil, perthnasoedd, a ffactorau cyd-destunol sy'n cyfrannu at ddealltwriaeth ddyfnach o'r pwnc sy'n cael ei ymchwilio (Stake, 2005). Cytunwyd Flyvbjerg (2011) mae astudiaethau achos yn arbennig o addas ar gyfer archwilio pynciau newydd neu rai sy’n dod i’r amlwg, gan eu bod yn galluogi ymchwilwyr i gynhyrchu damcaniaethau ar gyfer ymchwiliad pellach (Flyvbjerg, 2011). Yn ogystal, mae astudiaethau achos yn hwyluso archwilio achosion unigryw na ellir eu hailadrodd yn hawdd, gan ddarparu mewnwelediadau gwerthfawr a all lywio datblygiad theori a chymwysiadau ymarferol (Yin, 2018).
Fodd bynnag, mae gan ddull yr astudiaeth achos ei gyfyngiadau a'i feirniadaeth hefyd. Un feirniadaeth gyffredin yw mater cyffredinoli, oherwydd efallai na fydd canfyddiadau o un astudiaeth achos yn berthnasol i gyd-destunau neu boblogaethau eraill (Flyvbjerg, 2011). Mae beirniaid yn dadlau bod canfyddiadau astudiaethau achos yn aml yn gyd-destun penodol ac na ellir eu cyffredinoli i boblogaethau ehangach heb fod yn ofalus. Gall hyn yn arwain at lai dibynadwyedd gan nid oed achosion a chydberthnasau rhwng patrymau a pherthnasoedd. Ymhellach, gall fod pryderon ynghylch tuedd a goddrychedd ymchwilydd, gan fod dehongliadau a barnau'r ymchwilydd yn chwarae rhan benodol wrth lunio canfyddiadau'r astudiaeth achos (Merriam, 1998). Gall hyn arwain at ddiystyru neu anwybyddu canfyddiadau pwysig hefyd.
Er gwaethaf y beirniadaethau hyn, mae astudiaethau achos yn parhau i fod yn ddull ymchwil gwerthfawr oherwydd eu cryfderau a'u hyblygrwydd unigryw. Dadleuodd Yin (2018) trwy gyfuno technegau casglu data ansoddol a meintiol, maent yn amrywio eu dulliau ac felly’n gall ymchwilwyr gwella dilysrwydd a dibynadwyedd yr astudiaeth achos. 

Dulliau ymchwil – (1000)
Er mwyn casglu barn gyffredinol holl athrawon dyniaethau am effaith cynllun gosod y dosbarth ar ymgysylltiad disgyblion blwyddyn 8, bwriadaf greu a chynnal holiadur gwirfoddol, cyfrinachol ac anhysbys (Cohen et al., 2011). Ar ddechrau’r holiadur mi fydd datganiad sy'n cadarnhau anhysbysrwydd a chyfrinachedd y cyfranogwyr, hefyd bydd hawl i dynnu nôl ar unrhyw adeg o’r ymchwil (BERA, 2018). Yn yr holiadur bydd amrywiaeth o gwestiynau caeedig, amlddewis a mynegi barn. Er mwyn gwneud yn siŵr bod pawb yn gallu eu darllen a deall byddai’n geirio mewn iaith berthnasol. Yn ychwanegol bydd llenwir holiadur yn wirfoddol ac yn ddewisol. 

Dull arfaethedig arall byddai’n defnyddio bydd cyfweliadau unigol gydag athrawon dyniaethau blwyddyn 8. Er bod Hartas (2010) yn pwysleisio mantais o wneud cyfweliadau grŵp yn lle unigol gan ei fod yn cynyddu rhyngweithiad rhwng y cyfranogwyr. Nad yw Johnson a Christensen (2017) yn cytuno gan ei fod yn nodi gall cyfweliadau grŵp cael effaith ‘Hawthorne’ ble gallai’r cyfranogwyr newid eu safbwyntiau oherwydd perthnasoedd neu ddisgwyliadau fydd gyda’r cyfwelydd neu gyfranogwyr eraill yn y grŵp. Felly, dyma reswm dewisais gynnal clyweliadau unigol oherwydd gall dylanwad posibl effeithio ar ddilysrwydd data. Fel rôl y cyfwelydd fel hwylusydd byddaf yn ceisio i gael ymatebion rhesymegol, a thrwy hynny hyrwyddo atebion gwir a chynhwysfawr.

Bwriad y cyfweliad fydd i gasglu gwybodaeth gan y cyfranogwyr er mwyn deall eu barn nhw a'u teimladau am effaith cynllun gosod y dosbarth ar ymgysylltiad disgyblion blwyddyn 8 mewn gwersi dyniaethau. Yn y cyfweliad byddaf yn gwrando ar farn yr athrawon ar ôl i mi ofyn cwestiynau iddyn nhw er mwyn i mi gasglu gwybodaeth briodol i’r gweithgarwch ymchwil. Defnyddiaf dull lled-strwythuredig lle bydd y cyfranogwyr yn gallu esbonio eu profiadau a'u canfyddiadau (Cohen et al., 2011). Paratoir cwestiynau ymlaen llaw, gan gynnwys prif gwestiynau ac is-gwestiynau. Er mwyn gwneud yn siŵr bod y nodiadau yn gywir byddaf yn recordio’r cyfweliadau ar fy Iphone personol i mi eu gwrando nôl yn ddiweddarach. Yr union fel gyda’r holiadur, byddaf yn atgyfnerthu bod cymryd rhan yn y cyfweliad yn wirfoddol, ac yn diogelu anhysbysrwydd a chyfrinachedd y cyfranogwyr (BERA, 2018).

Dewisais gynnwys cwestiynau caeedig yn fy holiadur ac yn y cyfweliadau oherwydd mae’n ffordd o gasglu data safonol trwy ddarparu opsiynau ymateb ymlaen llaw i ymatebwyr, gan sicrhau cysondeb yn y ffordd y caiff gwybodaeth ei chasglu (Babbie, 2016). Yn ail, mae cwestiynau caeedig yn hawdd i’w dadansoddi’n ystadegol, gan alluogi ymchwilwyr i feintioli ymatebion a nodi patrymau o fewn y data yn effeithlon (Creswell, 2009). Yn yr un modd, dewisais gynnwys blychau tic yn yr holiadur oherwydd maent yn darparu dewisiadau ymateb strwythuredig, gan ei gwneud yn haws i ymatebwyr ddewis eu hatebion yn gyflym ac yn gywir, a thrwy hynny leihau amwysedd (Fowler, 2014). Er dywed Brynman (2016) efallai bydd blychau tic yn cyfyngu ymatebwyr i ddewis o restr o opsiynau sy’n rhwystro deall pam dewisodd yr ymatebydd yr ateb hwnnw. Felly dyma pan fyddent yn hefyd cynnwys cwestiynau agored yn fy holiadur ac enwedig yn y cyfweliadau. Yn ôl Babbie (2016), mae cwestiynau agored yn galluogi i archwilio mewn i faterion cymhleth, deall safbwyntiau cyfranogwyr. Trwy hynny cynyddu dyfnder y data gan ei fod yn annog ymatebwyr i fynegi eu meddyliau, eu teimladau, a'u profiadau yn rhydd. Er dywed Ary et al., (2018) nid yw cwestiynau agored fel arfer yn cael eu cynnwys mewn holiaduron oherwydd gall arwain at anawsterau wrth ddadansoddi a dehongli data oherwydd gall yr ymateb amrywio mewn maint.

Yn ogystal â’r data o gyfweliadau, bwriadaf i arsylwi a dysgu gwersi dyniaethau blwyddyn 8 er mwyn galluogi mi i dystio'n uniongyrchol a chofnodi digwyddiadau wrth iddynt godi, gan ddarparu data cywir ac uniongyrchol heb ddibynnu ar atgof neu ddehongliad y cyfranogwyr. Byddai’n cymharu’r arsylwad gyda gwers byddai’n dysgu er mwyn gweld os byddai’n sylwi unrhyw ffactorau gwahanol amdano effaith cynllun gosod y dosbarth ar ymgysylltiad y disgyblion. Fel y cyfweliad a’r holiadur byddai’n sicrhau bod pawb yn ymwybodol bod yr arsylwad yn wirfoddol, cyfrinachol ac anhysbys (Cohen et al., 2011). Yr un mor bwysig â hyn yw’r ffaith byddai’n cadarnhau bod pawb yn deall bydd hawl i dynnu nôl ar unrhyw adeg o’r ymchwil (BERA, 2018).

Bydd fy ymchwil yn seiliedig ar ddulliau cymysg, e.e. data ansoddol a meintiol. Rwyf yn ymwybodol mae’r dulliau yma gyda manteision ac anfanteision ond mae pob dull yn cynnig manteision unigryw sy'n ategu ei gilydd ac yn darparu dealltwriaeth fwy cynhwysfawr o gwestiynau ymchwil. Mae ymchwil ansoddol yn ddull methodolegol sy'n canolbwyntio ar archwilio a deall safbwyntiau, profiadau ac ymddygiadau unigolion yn fanwl, gan ddefnyddio data fel geiriau, delweddau neu arsylwadau (Merriam & Tisdell, 2016). Byddai’n defnyddio data ansoddol wrth arsylwi gan fyddaf yn cynnwys gwylio a chofnodi ymddygiadau, rhyngweithio ac oherwydd hyn yn galluogi ymchwilwyr i gael dealltwriaeth ddyfnach o'r cyd-destun (Creswell, 2009). Yn yr un modd yn fy nghyfweliadau gan fy mod yn casglu mewnwelediadau manwl, deall safbwyntiau, profiadau’r cyfranogwyr. Mae Creswell (2009) yn ystyried data ansoddol i hefyd fod yn hyblyg iawn gan ei fod yn galluogi ymchwilwyr i addasu eu hymagwedd yn seiliedig ar ganfyddiadau ac ymatebion cyfranogwyr. Fodd bynnag, mae data ansoddol wedi cael ei feirniadu oherwydd mae’n agored i ragfarn a goddrychedd ymchwilwyr, oherwydd gall safbwyntiau a rhagdybiaethau ymchwilwyr ddylanwadu arnynt (Denzin & Lincoln, 2018). Yn ogystal â hynny cytunwyd Maxwell (2012) gan ei fod yn awgrymu gall canfyddiadau o astudiaethau ansoddol yn aml yn benodol i gyd-destun ac efallai na fydd yn hawdd eu cyffredinoli i un rhywbeth ehangach, sy’n lleihau eu dilysrwydd.

Mae data meintiol yn anelu at leihau rhagfarn ymchwilwyr trwy ddulliau casglu data safonol a dadansoddiadau ystadegol (Haq, 2015). Mae astudiaethau meintiol yn aml yn defnyddio meintiau sampl mawr gan alluogi ymchwilwyr i wneud cyffredinoliadau a dod i gasgliadau sy'n berthnasol y tu hwnt i sampl yr astudiaeth. Felly’n helpu i ganiatáu mesuriadau manwl a gywir er mwyn dadansoddi’n ystadegol o dystiolaeth gallwn ddefnyddio i gefnogi damcaniaethau a chasgliadau ymchwil (Creswell, 2009). Er hyn, gall dulliau meintiol fod yn llai hyblyg na dulliau ansoddol, gan fod y mesuriadau wedi'u diffinio ymlaen llaw a gweithdrefnau safonol a all rhwystro ar y canfyddiadau. Yn ychwanegol, gall data meintiol symleiddio ffenomenau cymdeithasol cymhleth trwy eu lleihau i ddata rhif, gan anwybyddu ffactorau cyd-destunol pwysig (Bryman, 2016).


Bod yn Foesegol – 
Wrth ymchwilio i effaith cynllun gosod yr ystafell ddosbarth ar ymgysylltiad disgyblion blwyddyn 8, mae ystyriaethau moesegol yn hollbwysig. Cydnabyddir bod safleoldeb yn mynd i ddylanwadu ar yr ymchwil oherwydd gall bod tuedd bod merched yn ymddwyn gwell na bechgyn (Francis, 2000). Os bydd y merched yn fwy ffafriol o ran ymddygiad, gall y merched cael fwy o fewnbwn ar y cynllun gan fyddwn yn disgwyl i’r bechgyn cam ymddwyn fwy os yw’n cael y siawns i benderfynu ar y cynllun. Felly, byddaf yn ystyried hyn ym mhob cam o’r ymchwil a cheisio i gymryd safle niwtral trwy gydol.  
I gael y cydsyniad athrawon byddaf yn danfon gwahoddiad e-bost i ofyn a ydyn nhw eisiau gymryd rhan yn y cyfweliad â’r holiadur. Byddaf hefyd yn sicrhau bod yr athrawon wedi rhoi caniatâd i recordio’r cyfweliad. Er mwyn cael caniatâd athrawon i arsylwi gwersi penodol yma, byddaf yn anfon e-bost am ei ganiatâd. I gael cydsyniad y disgyblion, byddaf yn rhoi llythyr caniatâd ar wefan ‘Class Charts’ i’r rhieni roi eu llofnod i ddangos eu cydsyniad. Am fwy o wybodaeth gweler atodiad 4. I bob un sydd wedi caniatáu disgyblion, anfonir e-bost i egluro’n glir agweddau a dibenion moesegol yr ymchwil. Byddai’n sicrhau bydd y disgyblion yn cael llais mewn materion sy’n effeithio arnynt trwy gydol yr ymchwil, yn enwedig gan ei fod yn rhywbeth gall effeithio ei addysg (BERA, 2018).

Mae pob data yn cael ei gadw'n ddiogel ar liniadur personol a ddiogelir gan gyfrinair, gyda dynodwr unigryw i bob cyfranogwr i sicrhau cyfrinachedd. Mae'r rhestr hon yn cael ei gadw mewn ffolder ddiogel gyda chyfrinair. Yn unol â’r Ddeddf Diogelu Data, defnyddir system Office 365 y Brifysgol ar gyfer storio data mewn cwmwl, gan amgryptio'r data fel nad yw'n adnabyddadwy (Llywodraeth Cymru, 2018). Mae'r data yn cael ei storio tan dderbynnir canlyniad yr aseiniad, ac yna cael ei ddileu (BERA, 2018). Mae gan gyfranogwyr yr hawl i ofyn am weld eu data, a bydd y data yn cael ei ddileu os bydd y cyfranogwr yn gofyn, a heb ei ddefnyddio yn y prosiect (BERA, 2018). Yn yr un modd, ni fydd cosb os mae cyfranogwyr yn tynnu allan neu ddim yn rhoi cydsyniad. Am fwy o wybodaeth, edrychwch ar atodiad 1, fy ffurflen foeseg.


Dull Cyflwyno a Dadansoddi Data – 
Mae dadansoddiad thematig yn ddull ansoddol a ddefnyddir i nodi, dadansoddi a dehongli patrymau neu themâu o fewn data ansoddol. Mae'n cynnwys categoreiddio data yn systematig i ddatgelu patrymau ystyr sy'n codi dro ar ôl tro. Fel yr amlinellwyd gan Braun & Clarke (2006), mae dadansoddiad thematig yn cynnwys sawl cam: ymgyfarwyddo â’r data, cynhyrchu codau cychwynnol, chwilio am themâu, adolygu, diffinio ac enwi themâu, a chynhyrchu’r adroddiad terfynol. Mae'r dull hwn yn addas iawn ar gyfer y prosiect ymchwil ar effaith cynllun yr ystafell ddosbarth ar lefelau ymgysylltu oherwydd mae'n eich galluogi i archwilio canfyddiadau, profiadau ac agweddau cyfranogwyr yn fanwl. Trwy ddefnyddio dadansoddiad thematig, gallwch ddarganfod mewnwelediadau i sut mae cynllun yr ystafell ddosbarth yn dylanwadu ar ymgysylltiad, gan gasglu’r data meintiol o holiaduron a chyfweliadau a’r data ansoddol o arsylwadau. Mae'r dull hwn yn galluogi i nodi themâu sy'n codi dro ar ôl tro fel rhyngweithio a thynnu sylw, gan ddarparu dealltwriaeth o'r ddeinameg gymhleth sydd yn yr amgylchedd yr ystafell ddosbarth.
Mae graffiau yn darparu cynrychiolaeth weledol o ddata meintiol, gan ganiatáu dehongli a chymharu newidynnau yn hawdd. Fel y nodwyd gan Tufte (2001), mae graffiau yn datgelu patrymau a pherthnasoedd o fewn data, gan wella dealltwriaeth a hwyluso cyfathrebu effeithiol o ganfyddiadau. Mae’r graffiau wedi dangos cydberthynas rhwng cynlluniau ystafelloedd dosbarth penodol a lefelau ymgysylltiad disgyblion, gan gynnig mewnwelediad clir i dueddiadau neu gysylltiadau posibl. Felly, mae dulliau meintiol, gan gynnwys graffiau, yn hanfodol ar gyfer darparu data gwrthrychol a mesuradwy, gan alluogi dadansoddi a dilysu damcaniaethau yn drylwyr. Drwy ddefnyddio graffiau, rydych yn cadw at egwyddorion amlinellwyd gan Creswell (2009), gan sicrhau bod y canfyddiadau wedi’u seilio ar dystiolaeth empirig ac felly’n gwella hygrededd a dibynadwyedd canlyniadau’r ymchwil. 
Canlyniadau o’r ddata – 
Roedd fy holiadur wedi ei greu allan o 5 cwestiwn, 1 gofynnodd am ateb mewn graddfa linol, cwestiwn arall oedd yn amlddewis ac y llall yn gofyn am yn ateb ysgrifenedig. Roedd y raddfa linol wedi ei greu lan o 5 opsiwn er mwyn cyfleu os oeddwn yn cytuno gyda’r datganiad neu beidio. Mae cwestiwn amlddewis wedi ei wneud lan o 5 gwahanol drefniant o’r ystafell dosbarth. Gweler fwy yn atodiad 2 a 3, fy nghwestiynau holiadur a chyfweliad. 
Nododd y math o gwestiwn graddfa linol bod 42.9% ddim yn gweld gwahaniaeth mewn ymgysylltiad y disgyblion pan fydd y cynllun eistedd yn rhesi. Ond gwelodd 28.6% effaith negyddol o ddefnyddio rhesi er mwyn feithrin ymgysylltiad dysgwyr yn ystof gwersi gan awgrymu y gallai'r trefniant eistedd hwn rhwystro yn hytrach na hwyluso ymgysylltiad yn ystod gwersi. Gwelodd y 28.6% arall effaith positif o gael y disgyblion i eistedd mewn rhesi er mwyn gynnal ymgysylltiad. Mae’r amrywiaeth barn hon yn amlygu cymhlethdod y berthynas rhwng cynllun yr ystafell ddosbarth ac ymgysylltu â dysgwyr, gan ddangos er bod rhai unigolion yn gweld rhesi fel rhai sy’n ffafriol i ymgysylltu, mae eraill yn eu gweld yn gyfyngol.
Yn fy nghwestiwn amlddewis roedd 4 opsiwn ganddynt i ddewis o sef, rhesi, byrddau grŵp, siapau gwahanol a chymysgedd o ddau drefniad. Roedd 57.1% wedi dewis byrddau grŵp, mae'r dewis hwn yn awgrymu cydnabyddiaeth o'r buddion cydweithredol a rhyngweithiol sy'n gysylltiedig â gosodiadau grŵp, lle gall disgyblion ryngweithio'n hawdd, rhannu syniadau, a chydweithio ar dasgau. Dewisodd 28.6% cymysgedd o ddau drefniad sy’n dangos ffafriaeth am addasrwydd y seddi yn yr ystafell i ddarparu ar gyfer anghenion a gweithgareddau dysgu amrywiol. Ond 14.3% dewisodd rhesi sy’n awgrymu llai o gymeradwyaeth i'r cynllun traddodiadol ystafell dosbarth ar gyfer hyrwyddo ymgysylltu a chanlyniadau dysgu. I weld y graffiau am y canlyniadau yma, gweler atodiad 5.
Roedd fy nghwestiynau eraill yn casglu data ansoddol ac felly rwy’n dadansoddi’r ymatebion yn thematig. Y thema gyntaf oedd yr her o ddiffyg cyfathrebu pan fydd yr ystafell dosbarth yn rhesi (“Her rwyf wedi dod ar draws yw pan mae angen gweithio fel grŵp, mae angen fwy o drefniant yn yr ystafell er mwyn newid y cynllun a rhoi yn grwpiau’). Mae hyn yn gallu ei weld yn farn Wannark & Ruhl (2008) fel nododd yn gynharach gall rhesi yn yr ystafell dosbarth fod yn anghyfleus i ryngweithio. Ond mae ffordd o gwmpas hyn wrth ddilyn Hurt et al., (1978) i newid cynllun eistedd dibynnu ar y math o wers a ddymunir. 
Y thema nesaf oedd yr angen i drefnu’r dosbarth i eistedd mewn grwpiau (“Wedi ceisio troi’r byrddau i sgwariau felly maen nhw yn eistedd mewn grŵp o 4. Gweithio yn hynod o dda gyda blynyddoedd uwch wrth helpu ei gilydd gyda TGAU - plentyn sydd ar radd is yn eistedd ar bwys plentyn gradd uwch - gwella addysg y plentyn is”). Felly, mae deall ac addasu cynlluniau ystafelloedd dosbarth i weddu i anghenion datblygiadol dysgwyr yn hanfodol ar gyfer optimeiddio canlyniadau dysgu ar draws gwahanol gyfnodau addysgol (Barrett et al., 2013).
Y thema olaf yw’r her sydd yn dod gyda hyn yw dewis yn ofalus pwy ddylai’r disgyblion eistedd ar bwys (“Ydy, rhaid bod plant yn eistedd ar bwys pobl weithgar ond bod nhw ddim yn rhy gyfforddus gydag ac wedyn yn siarad am rywbeth arall. Hefyd fordydd mewn siâp sgwâr yn gweithio lot yn well pam yn neud gwaith grŵp.”) Er fel y dwedodd Donaldson (2015) mae angen cofio’r pwysigrwydd adlewyrchu delfrydau ac ethos y cwricwlwm newydd yn y dulliau data ac felly, bod lleisiau plant yn cael eu clywed ym mhob agwedd ar addysg. Ni fydd cyfathrebu da os nad ydy’r disgyblion yn teimlo eu bod yn gallu siarad gyda’i gilydd ac felly’n gyfforddus gyda’i gilydd. 
Mae ymchwil meintiol wedi’i fwydo i mewn i’m hymchwil ansoddol gan fy mod wedi gweld dilyniant o’m canfyddiadau yn fy holiadur. Roeddwn wedi dewis archwilio'r patrwm o’r cwestiwn graddfa linol ymhellach yn fy nghyfweliad ag athro dyniaethau er mwyn ennill dealltwriaeth glir os yw gwahaniaeth mewn ymgysylltiad y disgyblion pan fydd y cynllun eistedd yn rhesi er bod mwyafrif wedi dewis ei hoff gynllun eistedd o fyrddau grŵp. Felly er mwyn darparu eglurhad roedd y cyfweliad yn gynnwys 3 cwestiwn. Rwyf wedi casglu data ansoddol o hyn ac felly rwy’n dadansoddi’r ymatebion yn thematig. Y thema gyntaf oedd blaenoriaeth athrawon (“Mae’r cynllun eistedd yn gorfod bod beth rwyf yn hoffi dysgu mewn er mwyn sicrhau gwersi gorau a allaf wneud. Os nid ydwyf yn gyfforddus gyda’r cynllun ni fyddai’n addysgu'r gorau allaf’). Mae’n amlwg bod potensial i ddeall a newid cynllun gosod ystafell ddosbarth i fod yn gatalydd mewn prosesau o wella’r addysgu. Mae hyn yn caniatáu i lefel y cyfathrebu yn y dosbarth gynyddu. Roedd ymgysylltu yn amlwg yn uwch yn dilyn y datblygiadau arloesol hyn.
Yr ail thema yw cael cyfoedion dysgu wrth i’r byrddau cael eu trefnu mewn grwpiau (“Mae byrddau wedi'u grwpio yn hwyluso dysgu cyfoedion a rhannu gwybodaeth, oherwydd gall myfyrwyr ddysgu o safbwyntiau a phrofiadau ei gilydd”). Fel y dwedais yn gynharach, mae Rae & Sands (2013) cefnogi hyn gan ddweud mai’n rhoi cyfle i'r rhai disgyblion a deimlai eu bod yn gweithio orau mewn grŵp i wneud hynny, a datblygu eu syniadau. 

Casgliadau: Adfyfrio – 
Wrth gynnal fy mhrosiect ymchwil ar effaith cynllun yr ystafell ddosbarth ar lefelau ymgysylltu, defnyddiais amrywiaeth o ddulliau ymchwil, gan gynnwys holiadur, cyfweliadau, cwestiynau agored a chaeedig, arsylwadau, a dadansoddiadau ansoddol a meintiol. Gan adlewyrchu ar fy null gweithredu, credaf ddewisais dulliau priodol i gasglu data cynhwysfawr. Roedd y cyfuniad o ddulliau ansoddol a meintiol yn fy ngalluogi i gasglu profiadau goddrychol y cyfranogwyr a data mesuradwy ar lefelau ymgysylltu (Creswell, 2009). Darparodd holiadur a chyfweliadau fewnwelediadau gwerthfawr i ganfyddiadau a phrofiadau cyfranogwyr, gan wella dyfnder dealltwriaeth. Fodd bynnag, efallai roedd tuedd yn y cyfweliadau sy’n dylanwadu ar ddibynadwyedd data hunanadrodd. Ond roeddwn wedi ceisio osgoi hyn gan sicrhau anhysbysrwydd a chyfrinachedd i annog ymatebion gonest.
Roedd yr arsylwadau wedi cynnig mewnwelediadau uniongyrchol i ddeinameg ac ymddygiadau ystafell ddosbarth, gan ychwanegu haen o ddilysrwydd at y canfyddiadau. Serch hynny, gallai presenoldeb arsylwr fod wedi dylanwadu ar ymddygiad y disgyblion, gan newid amgylchedd naturiol yr ystafell ddosbarth o bosibl. Efallai y tro nesaf bydd well recordio’r dosbarth er mwyn lleihau'r effaith hon, gan ganiatáu ar gyfer arsylwadau mwy anymwthiol.
Wrth edrych yn ôl, byddwn yn ystyried ymgorffori dulliau ychwanegol, megis dyluniadau arbrofol, i sefydlu perthnasoedd achosol rhwng cynllun ystafelloedd dosbarth a lefelau ymgysylltu yn fwy pendant. Yn ogystal, gallai cynnal astudiaethau dilynol dros gyfnod estynedig roi cipolwg ar effeithiau hirdymor gwahanol gynlluniau ystafelloedd dosbarth ar ymgysylltiad disgyblion (Kemmis a McTaggart, 1982). Ar y cyfan, er bod y dulliau a ddewiswyd yn cynnig mewnwelediadau gwerthfawr, mae lle i fireinio a gwella ymdrechion ymchwil yn y dyfodol bob amser.
Er hyn, rwyf wedi wynebu her wrth ddod i gasgliad pendant. Er gwaethaf ymdrechion mae’r canlyniadau yn amhendant, gan fy mod yn methu â dod i gasgliadau pendant neu chwaith ateb i fy nghwestiwn. Gellir hyn yn rhannol ar bai oherwydd amser cyfyngedig ac absenoldebau achlysurol disgyblion, a allai fod wedi dylanwadu ar y broses casglu data. Er hyn efallai os oedd fwy o amser gen i fyddaf wedi arsylwi fwy o wersi er mwyn i mi gael nodiadau manylach, fel mae Kemmis a McTaggart (1982) yn awgrymu. 

Argymhellion: Gweithredu –  
I gloi, mae’r prosiect ymchwil hwn wedi gwerthuso’r effaith cynllun yr ystafell ddosbarth ar lefelau ymgysylltu yn yr ystafell ddosbarth. Mae’r canfyddiadau’n tanlinellu pwysigrwydd ystyried amgylchedd ffisegol mewn lleoliadau addysgol. Wrth symud ymlaen, mae'r astudiaeth hon yn ysgogi adfyfyrio ar sut y gellir optimeiddio dyluniad ystafell ddosbarth i wella ymgysylltiad a chanlyniadau dysgu disgyblion. Mae angen ymchwil pellach sy'n archwilio naws cyfluniadau cynllun penodol, eu heffeithiau ar ryngweithio â methodoleg addysgu. Yn y pen draw, mae gan ymchwiliad parhaus i'r cwestiwn ymchwil hwn y potensial i lywio arferion addysgeg a chyfrannu at greu amgylcheddau dysgu mwy ffafriol.

Rhestr Gyfeirnodi
Ary, D., Jacobs, L., Sorensen, C., Razavieh, A. (2018) Introduction to Research in Education. Wadsworth Cengage Learning. 
Babbie, R. (2016). The Practice of Social Research. Cengage Learning. 
Barrett P., Zhang, Y., Moffat, J., Kobbacy, K. (2013) ‘A holistic, multi-level analysis identifying the impact of classroom design on pupils’ learning’. Building and Enviroment. Ar gael ar: https://www.sciencedirect.com/science/article/abs/pii/S0360132312002582 (Cyrchwyd: 19/02/2024).
Tight, M., Blaxter, L., Hughes, C. (2010) How to Research. Open Univerity Press.
Braun, V. & Clarke, V (2006) ‘Using thematic analysis in psychology’. Qualitative Research in Psychology, 3(2). Ar gael ar: https://www.tandfonline.com/doi/abs/10.1191/1478088706qp063oa (Cyrchwyd: 19/02/2024). 
British Educational Research Association (BERA). (2018) Ethical Guidelines for Educational Research. London. Ar gael ar: https://www.bera.ac.uk/publication/ethical-guidelines-for-educational-research-2018-online  (Cyrchwyd: 19/02/2024).
Brynman, A. (2016) Social Research Methods. Oxford University Press.
Cohen, L. & Manion, L. & Morrison, K. (2011) Research Methods in Education. London Routledge. 
Creswell, J. (2009) Research Design: Qualitative, quantative and mixed methods approaches. Sage Publications. 
Denzin, N. & Lincoln, Y. (2018) The SAGE Handbook of Qualitative Research. Sage Publications.
Donaldson, G. (2015) Successful Futures Independent Review of Curriculum and Assessment Arrangements in Wales.
Entwistle, N. (1991) ‘Approaches to Learning and Perceptions of the Learning Environment: Introduction to the Special Issue’. Higher Education, 22(3). Springer. 
Estyn. (2022) Adroddiad ar Ysgol Gyfyn Gymraeg Ystalyfera. Ar gael ar:  https://www.estyn.gov.wales/system/files/2022-04/Inspection%20report%20Ysgol%20Gymraeg%20Ystalyfera%20%E2%80%93%20Bro%20Dur%202022_0.pdf (Cyrchwyd: 15/04/24). 
Flyvbjerg, B. (2011) ‘Case study’ mewn Denzin, N & Lincoln, Y. (Eds.), The Sage handbook of qualitative research. Sage Publications.
Fowler, F. (2014) ‘The Problem with Survey Research’. Contemporary Sociology: A Journal of Reviews. 43(5). https://doi.org/10.1177/0094306114545742
Francis, B. (2000) Boys, Girls and Achievement: Addressing the Classroom Issues. Routledge.
Haq, M. (2015) ‘A Comparative Analysis of Qualitative and Quantitative Research Methods and a Justification for Adopting Mixed Methods in Social Research’. Annual PhD Conference, University of Bradford Business School of Management. Ar gael ar:  https://www.researchgate.net/publication/288829287_A_Comparative_Analysis_of_Qualitative_and_Quantitative_Research_Methods_and_a_Justification_for_Adopting_Mixed_Methods_in_Social_Research (Cyrchwyd: 15/04/24). 
Hartas, D. (2010) Educational Research and Inquiry: Qualitative and Quantitative Approaches. Continuum.
Johnson, R. & Christensen, L. (2017) Educational Research Quantitative, Qualitative, and Mixed Approaches. Sage Publications.
Kemmis, S. & McTaggart, R. (1982) ‘Action Research in Education’. The Action Research Planner. Deakin University. Ar gael ar: https://www.scirp.org/reference/ReferencesPapers?ReferenceID=1662592 (Cyrchwyd: 19/02/2024). 
Llywodraeth Cymru. (2018) Datgelu Data. Ar gael ar: https://www.gov.uk/data-protection (Cyrchwyd: 19/02/2024).
Llywodraeth Cymru, (2020) Cyflwyniad i ganllawiau Cwricwlwm i Gymru. Ar gael ar: https://hwb.gov.wales/cwricwlwm-i-gymru/cyflwyniad-i-ganllawiau-cwricwlwm-i-gymru/ (Cyrchwyd: 19/02/2024). 
Maxwell, J. (2012) Qualitative Research Design: An Inteactive Approach. Sage Publications.
McCroskey, J. & McVetta, R. (1978) ‘Classroom seating arrangements: instructional communication theory versus student preference’. Communication Education, Volume 27. DOI:10.1080/03634527809378281
Merriam, S. & Tisdell, E. (2016) Qualitative Research: A guide to design and implementation. John Wiley & Sons, San Francisco
Merriam, S. B. (1998). Qualitative research and case study applications in education. Jossey-Bass.
Rae, K & Sands, J. (2013) ‘Using Classroom Layout to Help Reduce Students’ Apprehension and Increase Communication’, Accounting Education, 22(5), DOI: 10.1080/09639284.2013.835534 
Rands, M & Gansemer-Topf,A. (2018) ‘The Room Itself Is Active: How Classroom Design Impacts Student Engagement’. Journal of Learning Spaces. 6(1). Ar gael ar: https://files.eric.ed.gov/fulltext/EJ1152568.pdf (Cyrchwyd: 19/02/2024).
Stake, E. (2005) ‘Qualitative Case Studies’, mewn Denzin, N. & Lincoln, Y (eds.) The Sage handbook of qualitative research. Sage Publications.
Thomas, G. (2021) How to do your case study. London: Sage Publications.
Hurt, T., Michael, S., McCroskey, J. (1978) Communication in the Classroom. Addison-Wesley Publishing Company.
Tufte, E. (2001) The Visual Display of Quantitative Information. Graphic Press.
Wannarka, R. & Ruhl, K. (2008) ‘Seating arrangements that promote positive academic and behavioural outcomes: a review of empirical research’. Support for Learning, 23. http://dx.doi.org/10.1111/j.1467-9604.2008.00375.x
Yin, K. (2018). Case study research and applications: Design and methods. Sage Publications.
